cyanic-selkie/wikianc huggingface dataset:
Реџеп Таип Ердоган
Политичка кариера
Во 2014 година, на периферијата на Анкара била отворена новата претседателска палата со 1.150 соби, што предизвикало критики како непотребна екстраваганција и демонстрација на тоталитарната власт. Истовремено, Ердоган бил обвинет за мегаломанија и за градење на култ на личноста. Во март 2015 година, лекарот на Ердоган, Џевдет Ердол изјавил за весникот „Хуриет“ дека храната што ја јаде Ердоган постојано се проверува поради неговиот страв да не биде отруен. Исто така, тој најавил дека во претседателската палата ќе се изгради лабораторија за анализата на храната што се подготвува за претседателот.
С’ботско
Историја
Во „Етнографија на вилаетите Адријанопол, Монастир и Салоника“ се вели дека во 1873 г. Каботско (Kabotsko) село во Воденската каза со 184 куќи, од кои 204 жители Македонци-христијани, а 503 жители се Македонци-муслимани. Според Стефан Верковиќ кон крајот на XIX век С’ботско (Субоско) било македонско муслиманско село со 467 мажи и 134 домаќиства.
Колку зелена беше мојата долина
Синопсис
Филмот ја обработва приказната за Морганови, вредно Велшко семејство во времето на почетокот од XX век. Акцентот е ставен на социо-економскиот живот и распаѓањето на семејството. Речиси целиот филм е прикажан како ретроспекција во која главниот лик се сеќава на своето детство. Хју Морган (го игра Мекдовал), заминувајќи во светот во потрага по подобар живот, се присетува на своето детство во еден мал велшки град кон крајот на XIX век. Татко му и неговите постари браќа работеле во локалниот рудник за јаглен. Меѓутоа, условите за работа станувале понеповолни, зашто на рударите им биле намалени платите поради што тие започнале штрајк. Стариот Морган бил единствениот што бил против штрајкот и поради тоа повеќето негови синови го напуштиле домот. Во тоа време, Хју и мајка му доживеале несреќа по која долго време тој бил прикован за постелата, без способност да оди, но со помош на свештеникот успеал да прооди. Истовремено, во местото пристигнал нов свештеник (го игра Пиџон) во кого се вљубила сестрата на Хју, Анхарад (ја игра О'Хара). И свештеникот бил вљубен во неа, но за да ја заштити од сиромаштијата, ја одбил нејзината љубов, а потоа таа се омажила за синот на сопственикот на рудникот. Хју се запишал на училиште, но откако погинал најстариот брат, тој одлучил да стане рудар. Неговите браќа биле отпуштени од работа и тие заминале на печалба, така што Хју останал единствениот син во семејството. По некое време, во местото се вратила Анхарад, но без сопругот и набргу почнале да се шират озборувања за нејзината љубов со свештеникот. Поради тоа, црковниот одбор одржал состанок со намера да го отпушти свештеникот од работа, а во тој миг се случила несреќа во рудникот. Свештеникот, Хју и неколку други луѓе слегле во рудникот за да ги побараат работниците што останале заробени во урнатините, но во несреќата погинал стариот Морган.
Бока Хуниорс
Клубот е основан на 3 април 1905 година и од неговата промоција во првото ниво на аргентинското првенство во 1913 година, тој никогаш повеќе не испаднал од таму. Бока е, исто така, до денес најуспешниот аргентински клуб со 71 освоена титула: од нив 34 во Примера Дивисион и 14 национални купови. Во меѓународните натпреварувања, Бока Хуниорс има освоено вкупно 22 титули,  од кои 18 организирани од КОНМЕБОЛ и останатите од други асоцијации. Како резултат на тоа, Бока е рангирана на третото место во светот според бројот на освоени меѓународни титули, по Реал Мадрид (26) и египетскиот клуб Ал Ахли (25).
Кристина Шваниц
Кариера
Кристина Шваниц првпат се качила на победничкиот штанд во 2004 година по освојувањето на третото место на Светското јуниорско првенство во Гросето, а следната година во Ерфурт освоила сребрен медал на Европското јуниорско првенство (до 23 години) зад нејзиниот сограѓанин Петра Ламерт.
Самар (село)
Османлиско време
По Илинденското востание во 1904 г. целото село потпаднало под врховенството на Бугарската егзархија. Според податоците на егзархискиот секретар Димитар Мишев („La Macédoine et sa Population Chrétienne“) во 1905 г. во Самар (Samar) имало 160 Македонци под егзархијата. Во истиот период, Милоевиќ регистрирал 20 куќи, сите македонски.
Александар Турунџев
Илинденско востание
По одлуката за кревање востание на Солунскиот и нејзиното потврдување на Смилевскиот конгрес, на Турунџев му била доверена обврската да го доорганизира сопственото село и да го подготви за востанието.
1953 во спортот
1953 година во спортот содржи некои значајни настани.
Луково (Кратовско)
Население
Според статистиката на Васил К’нчов („Македонија. Етнографија и статистика“) од 1900 година Луково има 120 жители, сите Македонци христијани. Според егзархискиот секретар Димитар Мишев, („La Macédoine et sa Population Chrétienne“) во 1905 година во Луково имало 80 Македонци, под врховенството на Бугарската егзархија.
Втора фудбалска лига на Македонија 2016/2017
Бараж за Втора лига - Запад
1. коло
Разловечко востание
Разловечко востание — востание на македонскиот народ против Османлиското Царство, од 1876 година во Источна Македонија, со центар во селото Разловци.
Подготовки за востанието
Димитар Беровски се школувал во Русија и во Белград, Србија, а потоа се вратил во Разловци, каде станал учител. Како учител, заедно со своите браќа, зел учество во борбата што ја водела младата македонска буржоазија против грчкото духовништво, а за своја црква и училишта. Но, за тоа бил осуден и лежел во затвор. Набрзо, тој увидел дека борбата против Цариградската патријаршија нема да го реши основното барање на селаните и граѓаните за нивното ослободување од турското ропство. Затоа, тој направил план за кревање востание во Македонија. За таа цел, во 1875 г. заминал во Солун, каде формирал таен кружок. Најголем проблем за успешно изведување на востанието претставувал недостатокот на парични средства со кои требало да се набави оружје, муниција, топла зимска облека и санитетски материјал.
Kill 'Em All
Песни на албумот
И оваа нумера е во авторство на Мастејн, со тема слична на онаа во Mechanix. Во оригиналниот текст се говорело за тинејџерските сексуални фрустрации, но во конечната верзија која се нашла на албумот се зборува за тоа како ѓаволот ги наведува луѓето да си вршат зло едни на други. Со рефренот Скокај во огнот, Сатаната ги повикува грешниците да го сторат убиството, а потоа да горат во пеколот.
Петминутна композиција за крај на албумот. Песната е ултра-брза, со тематика својствена за екстемниот метал. Металика се „метал милиција“, која ја шири пораката низ светот за нивната супериорност, додека земјите изчезнуваат поради одмаздата на боговите. Сите грешници сега молат за простување на нивните престапи, додека метал милицијата опремена со кожени униформи и метал ги казнува сите оние кои смета дека заслужиле. Упатува и порака дека сите оние кои нема да паднат на колена пред нив ги чека иста судбина како останатите нивни жртви. При крајот на песната јасно се слушаат невреме и громови во позадина.
Тумбите (Раец)
Тумбите — населба од неолитското време во атарот на селото Раец, Македонија. Од двете страни на патот Градско-Прилеп, на 20. километар, на простор од 100 на 100 метри се наоѓаат фрагменти од керамички садови со фина и груба фактура, како и орудија од камен и кремен.
Петре Прличко
Од 1939 г. членувал во Народниот театар во Скопје, па од 1944 г. во партизанскиот театар „Кочо Рацин“ кој подоцна прераснува во Македонскиот народен театар. Токму тука неговиот талент блеснува во полн сјај и тој станува најзначајната личност на македонската сцена во тоа време. Во меѓувреме го испробува својот талент и како театарски режисер.
Во една прилика Петре Прличко изјави дека сепак ако мора да избере една улога како најдрага тоа секако ќе биде „Манданата“ т.е. неговиот лик во филмот „Мис Стон“, за која ја доби и наградата „Златна арена“.
140. источен меридијан
140. источен меридијан — меридијан со должина која се протега од Северниот Пол низ Северноледениот Океан, Азија, Тихиот Океан, Австралија, Индискиот Океан, Јужниот Океан и Антарктикот до Јужниот Пол.
Краткорочен кредит
Краткорочен кредит (англиски: short-term credit, short-term loan) е вид на кредит, чиј рок на достасување (враќање) изнесува најмногу до една година. Притоа, рочноста на овие кредити може да биде многу мала (неколку часа, еден ден или една седмица), како што е случајот со кредитите кои ги одобруваат учесниците на пазарот на пари, но исто така, рочноста може да изнесува и шест, девет или повеќе месеци, како што е случајот со потрошувачките кредити или кредитите за обртни средства. Поделбата на кредитите според рочноста во одредена мера е произволна, во смисла дека понекогаш, како краткорочни кредити се определуваат и оние со рок на отплата до три години. Сепак, најчесто како краткорочни кредити се сметаат оние чиј рок на враќање не надминува една година. Краткорочните кредити се одобруваат за финансирање на тековната потрошувачка на населението, односно за финансирање на обртните средства на претпријатијата. Традиционално, краткорочните кредити заземаат голем дел од вкупните кредити на комерцијалните банки.
Кредитни линии (рамковни кредити)
Кредитните линии можат да бидат неформални или, пак, да бидат преточени во формални договори. Во првиот случај, банката нема никаква законска обврска, т.е. кредитната линија претставува само ветување дека банката ќе му излезе во пресрет на клиентот, кога тој ќе има потреба. Наспроти тоа, во вториот случај, банката мора да ги почитува договорените услови и може да ја повлече кредитната линија само ако се влоши финансиската положба на должникот или ако тој ги прекрши одредбите од договорот. Кај овие кредити, кредитната анализа се врши врз основа на проектираните месечни или тримесечни финансиски извештаи на клиентот, коишто треба да ги покажат максималните финансиски потреби во текот на еден циклус на обртниот капитал. Дополнителна погодност кај кредитните линии е тоа што должникот плаќа камата само на искористениот дел на кредитот, меѓутоа банките наплаќаат и одредена провизија (commitment fee), изразена како процент од неискористениот дел или од целиот износ на кредитот. Исто така, вообичаено должникот има обврска, за време на траењето на кредитната линија, да одржува одредено салдо на својата сметка кај банката (compensating deposit balance).
Обновливи кредити
Во продолжение, како многу популарна форма на кредитирање на претпријатијата се јавуваат обновливите кредити (revolving loans). По своите одлики, тие се многу слични на кредитните линии, само што претставуваат еден вид преодна форма меѓу кусорочните и долгорочните кредити, затоа што покриваат период од две до пет години. Исто како кај кредитните линии и овде, банката и клиентот се договараат за максималниот износ на кредитот којшто може да се искористи во определен временски период. Притоа, претпријатието позајмува тогаш кога има потреба, и тоа толку пари колку што му се потребни, т.е. воопшто не мора да го искористи целиот одобрен кредит. Подоцна, кога должникот ќе оствари парични приливи од продажбата, тој враќа само дел од кредитот (според моментните финансиски можности), којшто автоматски се продолжува и во следниот период. На пример, ако максималниот износ на кредитот изнесува 10 милиони денари, а должникот отплатил 3 милиони, кредитот веднаш се обновува до максималниот износ, т.е. должникот повторно има можност да позајми 10 милиони денари. Оттука, обновливите кредити се многу флексибилна форма на кредитирање, зашто претпријатијата имаат слобода не само при нивното користење, туку и при отплатата. Инаку, и овие кредити можат да бидат формални или неформални, при што банките вообичаено наплаќаат променлива каматна стапка, како и провизија на неискористениот дел, или на целиот износ на кредитот.
Оклахома Сити Тандер
Оклахома Сити Тандер е американски професионален кошаркарски тим со седиште во Оклахома Сити. Тандер се натпреваруваат во Националната кошаркарска асоцијација (НБА) како член на Северозападната дивизија од Западната конференција на лигата.
2008–2009: Префрлање во Оклахома Сити и пристапна сезона
Во 2006 година, поранешниот извршен директор на „Старбакс“, Хауард Шулц, ги продал Суперсоникис и нивната Женска национална кошаркарска асоцијација (ВНБА) за 350 милиони американски долари на Професионалниот кошаркарски клуб ДОО, група инвеститори од Оклахома Сити, предводени од Клеј Бенет. Продажбата на Суперсоникс и Сторм била одобрена од сопствениците на НБА следниот октомври. Сопствениците се согласиле да ги остават името, логото и боите на Суперсоникс во Сиетл за евентуална идна франшиза во НБА;    меѓутоа, предметите да останат во сопственост на тимот на Оклахома Сити, заедно со други „средства“, вклучувајќи ги и транспарентите за шампионите и трофеите. На 3 септември 2008 година, името на тимот, логото и боите на Оклахома Сити биле откриени за јавноста. Името „Тандер“ било избрано во однос на локацијата на Оклахома во Торнадо Алеј и Оклахома Сити како дом на 45-та пешадиска дивизија на американската армија. Последниот НБА предлог на Суперсоникс бил во 2008 година, а тие го искористиле четвртиот генерален избор за да го селектираат Расел Вестбрук, кој ќе стане овластен играч во тимот.
2016–2017: Заминувањето на Дурант и МВП сезоната на Вестбрук
На 4 август 2016 година, Вестбрук се согласил на тригодишен договор да остане во Тандер. Со просек од 31,6 бода, 10,4 асистенции и 10,7 скокови, Вестбрук станал првиот играч после Оскар Робертсон да постигне трипл-дабл за цела редовна сезона во НБА, и само втор во историјата на НБА (другиот е Робертсон). Оклахома Сити ја загубиле плеј-оф серијата во првото коло од Хјустон Рокетс со 4: 1. И покрај загубата на тимот, Вестбрук во просек имал +14 додека бил на теренот и трипл-дабл во текот на серијата и бил прогласен за лига МВП по сезоната.
Музеј за уметност на Свен-Хари
Историја
Наградуваниот шведски градител Свен-Хари Карлсон (р. 1931) е колекционер на уметнички дела од средината на 1960-тите, формирајќи збирка вклучувајќи дела од Карл Фредрик Хил, Хелене Шјерфбек, Ернст Џозефсон, Аугуст Стриндберг, Едвард Мунк, Андерс Цорн и други. Тој изградил зграда за да ја смести својата колекција во Васапаркен во внатрешниот град на Стокхолм. Дизајнирана од Герт Вингорд и Ана Хоглунд од Вингорд Архитекти, 5-катната зграда е обложена со златно обоена легура на бакар-алуминиум-цинк, дизајнирана да не потемнува кога е изложена на кислород. Бил отворен во 2011 година и сега е во сопственост и управуван од фондација. Негов директор од 2018 година е Драгана Кусофски Максимовиќ.
59.3396°N, 18.044°W
Тога
Видови
Постоеле повеќе видови на тоги, секој со своја употреба.
NGC 5548
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 14 ч 17 м 59,4 с, а неговата деклинација, односно висината на лакот на тој агол, +25° 8' 12"". Положбениот агол на објектот е во износ од 110°.
Морелос
Морелос, официјално Слободна и суверена држава Морелос (Estado Libre y Soberano de Morelos), е една од 32-те држави што ги сочинуваат федералните единици на Мексико. Поделена е на 36 општини а главен град е Куернавака.
Морелос е втора најмала држава во нацијата, веднаш по Тласкала. Таа била дел од многу големата провинција, тогашната сојузна држава Мексико до 1869 година, кога Бенито Хуарез донел одлука дека нејзината територија ќе биде одвоена и именувана во чест на Хозе Марија Морелос и Павон, кој го бранел градот Куаутла од кралските сили за време на Мексиканската војна на независност. Поголемиот дел од државата ужива во топла клима преку целата година, што е добро за одгледување шеќерна трска и други култури. Морелос привлекува посетители од долината на Мексико уште од времето на Ацтеките.
Балистика
Историја и развој
Во 18 век, Французинот Б. Белидор открива експериментално дека најдобриот сооднос на тежината на барутот и проектилот е 1:3, а Англичанецот Бенџамин Робинс создава балистичко нишало. Леонард Ојлер го решава математичкиот систем на равенки за движење на проектилите, што сè уште е значајно за брзини под 240 m/s. Ојлер го вовел и системот на постепено решавање на системот на равенки со последователни лакови, кој сè уште се користи и денес.
Артерн
Градски единици
Покрај градското јадро, во градското подрачје влегуваат и местата Хајгендорф, Кахштет, Шенфелд и Фојгтштет.
Индустриски култури
Примери на индустриски култури
Пример за индустриски култури се земјоделските култури од кои се добива суровина за производство на влакна за облека. Такви се лен, коноп, памук, тутун или свила. Влакнодајните култури се меѓу најчестите и најзастапените индустриски култури. Тие се различни од културите кај кои плодовите можат веднаш да се користат и кои во одредени моменти произведуваат и суровини за индустријата.
NGC 5549
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 14 ч 18 м 38,7 с, а неговата деклинација, односно висината на лакот на тој агол, +7° 22' 37"". Положбениот агол на објектот е во износ од 120°.
Други поделби
Проучување на NGC 5549 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 51118. Во рамките на атласот на длабокото небо, Уранометрија 2000.00, објектот припаѓа на групата означена со бројот 197; додека во Каталогот на основни ѕвезди (GSC) е групиран под бројот 323. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 96.
Петар Николиќ
Професионална кариера
На свои петнаесет години, Николиќ дебитирал за сениорскиот состав на Морава кој се натпреварувал во Првата српска лига (втора по ранг) и станал редовен член на сениорската екипа. На полусезоната од сезоната 2011/12, Петар Николиќ се префрлил во Бујановац, исто така клуб од Првата српска лига. По завршувањето на сезоната 2011/12, Николиќ бил на проба во Работнички. Во сезоната 2012/13 заиграл за второлигашот Водњански Лисици. Следната сезона продолжил во Водњански Лисици и го освоиле второто место кое водело во Првата лига. Во сезоната 2014/15 Николиќ останал во Водњански Лисици, со кој не успеал да опстане во Првата лига. Следната сезона потпишал за Работнички и станал вицепрвак во Суперкупот на Македонија 2015. Во сезоната 2016/17 останал во Работнички и стигнал до полуфиналето на Првенството и Купот на Македонија 2017. Во Работнички, Николиќ продолжил да настапува и во сезоната 2017/18. Во таа сезона, Николиќ со Работнички бил вицепрвак во Купот 2018, додека во Првенството бил првак. За сезоната 2018/19, Николиќ се преселил во редовите на Блокотехна. Со Блокотехна, Николиќ ја освоил Балканската лига 2018/19. Истата сезона, Николиќ со Блокотехна станал вицепрвак во Купот 2019. Во август 2019 година, Николиќ ги сменил клупските бои и заиграл за Еуро Никел 2005. Сезоната 2020/21 ја започнал во Работнички, но во март се преселил во Пелистер.
Прстеноопашест лемур
Прстеноопашест лемур или ката — најпознат вид од семејството на лемурите (Lemuridae) и единствен член на родот лемур (Lemur). Му припаѓа на подредот влажноносни (Strepsirrhini) од редот на приматите. На малгашки, животното се нарекува маќ или маки ().
Поведение
Од сите лемури, прстеноопашестиот проведува највеќе време на земја, што претставува прилагодување на делумно супната околина. Активни се ноќе и имаат мошне друштвен начин на живот. Се среќаваат во групи од 20 до 30 единки, во кои владее строга хиерархија, и каде предводат женки-старешини. Тие имаат предност во изборот на храна и мажјаци. Женките обично остануваат во своите родни групи, додека пак мажјаците постојано одат во нови групи. Семејната група зазема територија од 6 до 33 хектари. Мажјаците имаат заострени краеви на прстите, со кои гребат по кората на младите дрва; на шепите имаат жлезди што испуштаат остра миризба, која се пренесува на кората, така одбележувајќи ја територијалната граница. Лемурите секој ден прават обиколки по својата територја во потрага по грана и покажуваат агресија кога ќе сретнат единки од други групи.
Томаш Марчињски
Животопис
Томаш Марчињски е роден на 6 март 1984 во Краков, Полска. Започнал со тренинг за екипата Кракус Свошовице, останувајќи со нив од 1998-2002 и потоа возејќи за Пацифик Торуњ од 2003–2005. Во 2006 ја започнал професионалната кариера за италијанската екипа. Во 2007 го освоил полското национално друмско првенство. Во септември 2015 година било објавено дека Марчињски ќе се приклучи на екипата за сезоната 2016, враќајќи се во елитната дивизија по првпат од 2013 година.
Квидич
Квидич (Quidditch) или метлобој — измислен спорт развиен од Џ. К. Роулинг за серијалот Хари Потер. Опишан е како екстремно груб, но многу популарен спорт игран од вештерки и волшебници низ целиот свет. Мечевите се играат помеѓува два тима од седум играчи на летачки метли, користејќи четири топки и шест издигнати прстенести голови. Во светот Хари Потер, квидичот е обожуван и игран како фудбалот кој е глобално популарен спорт.
Виктор Зубков
Виктор Зубков (руски: Виктор Алексеевич Зубков,, Свердловска област, СССР) е поранешен премиер на Русија. До 12 септември 2007 година бил претседател на комитетот за контрола на финансиите, кога претседателот Владимир Путин го предложел да го замени Михаил Фрадков, кој поднел оставка еден ден порано. Руската Дума го освоила овој предлог и тој на 14 септември 2007 година станал премиер, на која функција бил до 8 мај 2008 година, кога бил наследен од страна на самиот Путин.
Град (Нестрам)
Историја
Во 1995 година во Градо, при работа по селски пат случајно е откриен мозаичен под со геометриски украси. Есента истата година се спроведени проучувачки ископувања со кои се најдени остатоци од ѕидови и керамика. Мозаикот е израбботен од мермерни и сини камчиња. Датирањето е отежнато поради малата површина и застапените украсно-геометриски кои се повторуваат на многу мозаични подови од III до VI век.
Сигетсентмиклош
Сигетсентмиклош (унг. Szigetszentmiklós) — град во округот Пешта во Унгарија, со 32.340 жители. Тој е едно од предградијата на главниот град Будимпешта.
Хајдекрајс
Историја
Историски областа припаѓала на Војводството Брауншвајг-Линебург и неговите држави-наследници. Самиот округ бил воспоставен во 1977 година со спојување на поранешните окрузи Золтау и Фалингбостел како Золтау-Фалингбостел. На 1 август 2011 година бил преименуван во Хајдекрајс.
Џош Хартнет
Џошуа Даниел Хартнет (англиски: Joshua Daniel Hartnett) (роден 21 јули, 1978) е американски глумец. Станал славен по првата филмска улога, во филмот Ноќ на вештерките Х20: 20 години подоцна од 1998 година, и оттогаш е меѓу главните холивудски глумци, со улоги во Black Hawk Down, Овде на Земјата, Перл Харбор, Wicker Park, Lucky Number Slevin, Црната далија, Resurrecting the Champ, и најнедамнешниот, 30 дена ноќ.
Италијанска рагби-репрезентација
Ера на шест нации: 2000 – денес
На Шампионатот на шест нации 2008 година Италија повторно заврши на последното место, иако со само три поени разлика. Тие учествуваа во тесни натпревари против Ирска, Велс, Англија и Франција, соодветно и остварија единствена победа, победувајќи ја Шкотска со 23–20 во Рим во последното коло од натпреварите. На летните тестови тие загубија од Јужна Африка, но повторно успеаја да ја изненадат третопласираната Аргентина со победа од 13–12. На турнејата на крајот на годината во 2008 година, Италија ги турна Валаби во нивниот судир во Падова, но Австралијците на крајот победија со 30-20. Една недела подоцна Италија била поразена од Аргентина со 14–22.
Шест нации
Италија влезе во Меѓународното првенство во 2000 година кога стана Шест нации и направи позитивен почеток со победата на нивниот деби натпревар со 34–20 против Шкотска. Тие завршија петти во 2003 година над Велс во конечниот пласман, откако го поразија со 30-22, и повторно беа петти следната година над Шкотска, откако ги победија со 20-14. Во 2006 година, Италија ремизираше со Велс 18-18 на Стадионот Милениум во Кардиф.
Александра Вестер
Спортска кариера
Во 2009 година, на германското првенство, Александра Вестер освоила 4 095 бода и поставила нов германски рекорд. Талентот со скок од далечина се покажал на германското јуниорско првенство со помалку од 18 години. Зазела второ место, иако сите противници биле 2 години постари од неа.
Тополовиќ
Тополовиќ (поретко именувано како Топаловиќ) — село во североисточниот дел на Македонија, во Општина Кратово, во околината на градот Кратово.
Географија и местоположба
Куќите на ова мало село се наоѓаат на благите падини на брдата помеѓу соседните села: Кетеново во североисточна насока, Вакуф во југозападна насока и Филиповци во јужна насока. Во минатото, жителите користеле вода од извори и бунари.
Месностите во атарот на селото ги носат следниве имиња: Големи Рид, Камбаница, Врлевица, Боровиќ, Борса, Островица 1, Островица 2, Липовиќ, Бигор, Голи Рид и други.
Историја
Во народната традиција се чуваат спомени на т.н. „римско село“, кое се наоѓало на висорамнина покрај денешното маало Чукуровци. Таму се наоѓа селското училиште. На споменатото селиште има уште гробишта со плочи. Во близина на селиштето е и брдото Камбаница, каде се наоѓала камбана на старото село.
Родови
Тополовиќ е македонско село.
Избирачко место
Во селото постои избирачкото место бр. 0917 според Државната изборна комисија, сместено во простории на приватна куќа.
На локалните избори во 2021 година, на ова избирачко место биле запишани вкупно 28 гласачи.
NGC 3147
NGC 3147 — спирална галаксија во соѕвездието Змеј, заведена во Новиот општ каталог на длабоконебесни тела.
NGC 5550
NGC 5550 — спирална галаксија во соѕвездието Воловар, заведена во Новиот општ каталог на длабоконебесни тела.
Адријан Курек
Курек се натпреварувал како професионалец од почетокот на сезоната 2012, придружувајќи му се на составот на како нов професионалец. Тој се натпреварувал на ниво на Светската турнеја, на неговата домашна трка, Трка околу Полска. На изданието на трката во 2011, Курек го освоил пласманот на средните спринтови, водејќи уште од самиот почеток на трката; исто така бил помеѓу првите тројца на првите три етапи од етапа. На трката во 2012, Курек го освоил водството во пласмано по четири етапи на трката, и го задржал водството до крајот.
Вакцина против тетанус
Вакцина против тетанус, исто така позната како тетанус токсоид (TT), е токсоид вакцина која се користи во превенција на тетанус. За време на детството, се препорачуваат пет дози, а шестата се дава во адолесценцијата.
42. јужен напоредник
На оваа географска ширина сонцето грее 15 часа и 15 минути за време на декемвриската долгодневица, а 9 часа и 7 минути во текот на јунската краткодневица.
Плацебо ефект
Објективни и субјективни ефекти
Со техниките кои се изведени од страна на Емеран Мајер, Џоана Џарко и Мет Либерман било покажано дека плацебо може да има реален, мерлив ефект на физиолошките промени во мозокот. Меѓу реалните физиолошки промени предизвикани од плацебо се: промена на срцевото биење, на крвниот притисок, како и хемиски активности во мозокот посебно при случаи на болка, депресија, анксиозност, замор и некои симптоми на Паркинсонова болест. Но, во случај на астма, ефектите се сосема субјективни кога пациентот пријавува подобрување за кое не постои објективна промена на состојбата.
Француски конзулат
Конзулатот (Le Consulat) била влада на Првата Француска Република откако со пучот од 18 брумер (10 ноември 1799) бил соборен Директоратот до создавањето на Наполеоновото Царство (18 мај 1804). Терминот Конзулат понекогаш се употребува да се опише овој период од француската историја.
Падот на Директорската влада
Сијес кој бил на чело на Директоратот, увидел дека за потребните измени во уставот ќе биде потребна „глава“ (неговата) и „меч“ (генерал што ќе го поддржи). Жан Виктор Моро како негов меч бил недостапен, а Сијес го фаворизирал Бартелеми Катрин Жубер; но откако Жубер загинал во битката кај Нови (15 август 1799), Сијес се свртел кон генералот Наполеон Бонапарт.
Со пучот од 18 Брумер, VIII година (9 ноември 1799), Наполеон ја презел парламентарната и воената власт, и ги принудил тогашните владини директори да поднесат оставка. Ноќта на 19 Брумер (10 ноември 1799) Советот на старите го укинал Уставот од годината III, наредил создавање на конзулатот и со Уставот од годината VIII го озаконил државниот удар во корист на Бонапарт.
Нова влада
Наполеон ставил вето на првичната идеја на Сијес за единствен Велик пратеник кој ќе има врховна извршна власт и ќе биде шеф на државата. Сијес оваа важна позиција ја посакувал за себе, и со тоа што Наполеон го одбил помогнал во зајакнувањето на авторитетот на конзулите, функција која тој ќе ја преземе. Сепак, Наполеон не можел да се задоволи да биде член на рамноправен триумвират. Со тек на годините, тој се зафатил со зацврстување на сопствената моќ како прв конзул, а другите двајцата конзули, Жан Жак Режис де Камбакерес и Шарл-Франсоа Лебрун, како и собранијата, биле слаби и потчинети на него.
Зацврстување на моќта на Наполеон
Со зголемувањето на својата моќ, Наполеон во својата нова апсолутистичка форма на владеење презел некои техники од Стариот поредок.
NGC 3148
Откривање
Објектот е откриен на 17 февруари 1831 година од страна на Џон Хершел, со помош на рефлекторски телескоп, чијашто леќа имала пречник од 18,7 см.
1935 во спортот
1935 година во спортот содржи некои значајни настани.
Субвенционирање
Субвенција е форма на финансиска помош или поддршка продолжена на економски сектор (или институција, бизнис, или на физичко лице) овој вид на финансиска поддршка вообичаено се дава за промовирање на економски и социјални цели. Иако вообичаено претставува финансиска помош од страна на Владата, исто така терминот субвенција може и да се однесува и на поддршка како на пример и од страна НВО или иплицитни субвенции. Постојат повеќе видови на субвенции и тоа: Директни ( готовински грантови, безкаматен кредит ) и идиректни (даночни олеснувања, осигурување, нискокаматни кредити, амортизација, отписи, рабати на изнајмување). Покрај тоа субвенциите можат да бидат општи и поединечни, легални и нелегални, етички и неетички. Нај честа форма на субвенции се субвенции за потрошувач и субвенции за производител. Субвенциите наменети за производители и производство обезбедуваат поволности на производителите при учество на пазар за набавка, директна поддршка, или при плаќања на чинители на производството. Субвенциите наменти за потрошувач/потрошувачка вообичаено влијаат врз намалување на цената на добра и услуги за потрошувачот. На пример, во САД во еден временски период било поевтино да купиш литар бензин отколку литар вода.
Без разлика дали субвенциите влијаат позитивно или негативно нивното искористување е типично нормативна пресуда. Како форма на економнска интервенција, субвенциите се инхерентно спротивни на пазарните побарувања. Како и да е тие можат да бидат искористени како алат на политички и корпоративни протекции.
Грб на Ерменската Советска Социјалистичка Република
Опис
Грбот бил на сила сè до 1992, кога бил заменет со денешниот грб на Ерменија.
Пинк (Србија)
Пинк телевизија е основана на 16 септември 1994 година како прва телевизија во Србија чија програмска шема се состојувала од исклучиво забавен карактер.
Туре
Туре  — општина во покраината Алмерија, во автономната заедница Андалузија.
Космос-2198
Општи податоци
Сателитот е лансиран од космодромот Плесецк, Русија на 13 јули 1992 г. Во орбитата околу планетата Земја бил исфрлен од носечка ракета. Масата на сателитот при лансирањето изнесувала 220 килограми. Космос-2198 бил комуникациски сателит.
Бруто-домашен производ
Реален бруто-домашен производ
Со цел да се опфатат сите промени кои настанале, потребно е да се дефлационира номиналниот БДП, со определен општ индекс на цени, познат како дефлатор на БДП. Реалниот БДП ја мери вредноста на производството во една економија со изолирање на ефектот од ценовните промени, односно користење на цените од некој базен период. Дефлаторот на БДП претставува индекс што го мери просечното ниво на цените на производство во економијата во однос на базната година. Процентуалните промени во дефлаторот на БДП ја одразуваат стапката на ценовните промени на сите стоки и услуги во економијата. Реалниот бруто-домашен производ ја претставува вредност на вкупно произведените финални добра и услуги во економијата искажана, пресметана, според постојани, константни цени. Реалниот бруто-домашен производ ги одразува промените во вкупнотo производство на економијата кои се резултат само на промените на произведените количини на добра и услуги, а не резултат на промените на цените на добрата и услугите. Овој показател е ослободен од дејството на инфлацијата.
Фактички и потенцијален бруто-домашен производ
Фактичкиот БДП постојано флуктуира, над и под потенцијалниот БДП. Разликата помеѓу фактичкиот и потенцијалниот БДП во текот на една годинасе нарекува „јаз на БДП“ (GDP gap). Кога фактичкиот БДП е над потенцијалниот, тоа значи дека економијата е во фазата на експанзија, којашто може да премине во висока и неконтролирана инфлација. Кога фактичкиот БДП е под потенцијалниот, тогаш економијата се наоѓа во фазата на рецесија, која, ако долго трае и се продлабочува, може да премине во депресија. Движењето на фактичкиот БДП над и под потенцијалниот го одразува само цикличниот развој на економијата, односно ги одразува т.н бизнис циклуси или економски циклуси во економијата – замената на експанзијата со рецесија и обратно.
Trifolium barbigerum
Опис
Trifolium barbigerum е едногодишна билка која расте исправено и нејзината текстура може да биде влакнеста или безвлакнеста. Листовите се поделени на овални ливчиња долги до 2,5 сантиметри, понекогаш со засеци на врвовите. Дршките на листовите се големи и имаат променлива форма.
NGC 3149
Други поделби
Проучување на NGC 3149 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 29171. Во рамките на атласот на длабокото небо, Уранометрија 2000.00, објектот припаѓа на групата означена со бројот 465; додека во Каталогот на основни ѕвезди (GSC) е групиран под бројот 9405.
Политика на едно дете
Оваа политика била воведена во 1978 година и на почетокот се однесувале на првороденчињата родени во 1979 година. Кинеската влада ја создаде оваа политика за да ги намали социјалните, економските и еколошките проблеми во Кина и властите тврдат дека од нејзиното спроведување па сè до 2000 година политиката го спречила раѓањето на повеќе од 250 милиони деца. Политиката на едно дете е контроверзна како во рамките на Кина така и надвор од неа поради начинот на којшто таа се спроведува како и поради загриженоста за нејзините негативните последици врз општеството. Оваа политика е посочена како причина за зголемениот број на присилни абортуси, убиства на женски новороденчиња и непријавување на раѓањето на женски деца, а исто така се смета дека можно е таа да стои и зад половата нерамнотежа. Меѓутоа, една анкета којашто беше спроведена во 2008 година од страна на Центарот за истражување Пју покажа дека 76% од кинеското население ја поддржува оваа политика.
NGC 5552
NGC 5552 — спирална галаксија во соѕвездието Девица, заведена во Новиот општ каталог на длабоконебесни тела.
Политика на едно дете
Краток преглед
Политиката на едно дете ги поттикнува семејствата со едно дете и им забранува на брачните двојки коишто живеат во урбаните области да имаат повеќе од едно дете. Родителите коишто имаат повеќе деца ги немаат истите придобивки што ги имаат оние коишто имаат едно дете. Во повеќето случаи, богатите семејства ѝ плаќаат на Владата казна за да можат да имаат второ дете.
NGC 5552
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 14 ч 19 м 3,9 с, а неговата деклинација, односно висината на лакот на тој агол, +7° 1' 56"". Положбениот агол на објектот е во износ од 177°.
Политика на едно дете
Влијанија врз порастот на населението и стапката на плодност
По воведувањето на политиката на едно дете, стапката на плодност во Кина се намали, при што бројот на раѓања по жена во 1980 година изнесуваше повеќе од три деца, што значи бројот на раѓања којшто во раните 1970-ти години беше поголем од пет веќе беше намален, за да во 2008 година биде од прилика околу 1,8 раѓања по жена. (Колоквијалниот термин „број на раѓања по жена“ често е официјализиран и гласи „Вкупна стапка на плодност“ или скратено ВСП, и претставува технички термин којшто се употребува во демографската анализа и го означува просечниот број на деца коишто една жена би ги родила за време на нејзиниот животен век односно за време на специфичните репродуктивни години од нејзиниот живот).
Други достапни полититички алтернативи
Дел од критиките доаѓаат од страна на оние коишто ги признаваат предизвиците кои произлегуваат од високиот пораст на населението во Кина, но тие веруваат дека со некои не толку наметливи опции, вклучувајќи ги и оние коишто го нагласуваа одложеното раѓање како и растојанието помеѓу раѓањата, ќе се постигнеа истите резултати но, само за подолг временски период. Во 2003 година, Сузан Гринхалг направи ревизија на процесот на создавање политика зад прифаќањето на ОЦПФ (Office of Campaign and Political Finance; OCPF) којашто покажа дека можностите биле познати но, политичките водачи на Кина не ги разгледале целосно.
Преувеличени придобивки од политиката
Ас Хаскет, Лу и Синг напоменаа дека: - Самата политика само делумно е одговорна за намалувањето на вкупната стапка на плодност. Најдрастичното намалување на стапката всушност се случи пред воведувањето на политиката. Веќе во периодот помеѓу 1970 година и 1979 година, главно доброволната политика „подоцна, подолго, неколку“, којашто налагаше раѓање на деца подоцна, поголема разлика во години помеѓу децата и помалку деца, доведе до преполовување на вкупната стапка на плодност од 5,9 на 2,9. По воведувањето на политиката на едно дете постоеше постепено опаѓање на стапката сè до 1995 година и оттогаш се стабилизира повеќе или помалку на отприлика 1,7. – Освен тоа, овие истражувачи констатираат дека, ако Кина се држела до претходната политика, само со континуираниот економски развој би можела да очекува континуирано намалување на својата стапка на плодност.
Несразмерност во стапката на наталитет на машки и женски деца
Емили Остер во една статија од 2005 година даде биолошко објаснување за половиот дебаланс во азиските земји вклучувајќи ја и Кина. Користејќи податоци за вирусната распространетост по земја, како и проценувањето на влијанието на хепатитот врз соодносот помеѓу половите, Остер тврди дека хепатитот Б може да е одговорен дури за 75% од половиот дебаланс во Кина.
Во една критичка статија од 2006 година на Уредувачкиот одбор за истражување на населението (поедноставен кинески: 人口研究;пин-јин: Rénkǒu Yánjiū), којшто е еден од водечките кинески весници за демографија, се тврдеше дека само со приод којшто ќе им даде централно место на правата на жените може да се успее да се намали  соодносот помеѓу машките и женските новороденчиња и да се подобри стапката на преживеани женски новороденчиња и девојчиња. Ци Ќинјинг професор на Институтот за демографија при Универзитетот во Источна Кина во еден дел од својата статија „ Кон истражувањето на соодносот помеѓу машките и женските новороденчиња треба да пристапи од аспект на половата дискриминација “ вели дека истражувачите треба да обрнат поголемо внимание на проблемите со половите коишто се присутни во демографијата и дека при демографското истражување од пресудна важност е односот кон човековите права.
Мондо (филм)
Синопсис
Филмот следи едно момче сираче кое преживува во Ница преку добрината на странците и неговата сопствена генијалност. Еден ден Мондо (Овидиу Балан) се појавува на улиците на Ница. Тој нема семејство, нема имот, нема школување, но споделува блескава насмевка и добар дух. Бидејќи е повеќе дома во градините, полињата и крајбрежјето на градот, се чини дека го обзема вревата на градот. Тој има добри инстинкти за преживување, избегнувајќи полиција и им се заканува на возрасните во потрагата по семејство.
Теофраст
Дела
Негови се две ботанички дела, "Историја на растенијата" во девет книги, "Потекло на растенијата" во шест книги, во кои опишал 550 видови растенија, со што станал основач на ботаниката како наука. Исто така, негово е делото Карактери кое подоцна служело како извор од кој се црпеле известувања за развојот на филозофските сфаќања. Овие три дела на Теофраст се сочувани до денес, меѓутоа изгубено е делото “За стилот“ кое се занимавало со прашањата на книжевната теорија и стил. Делумно се сочувани делата "Метафизички апории" и "Историја на физиката". Неговите расправи за логиката се коментари и дополнувања на Аристотеловиот "Органон".
Иван Јорданов
Магистрирал на Меѓународниот Славјански Универзитет„ Гаврило Романович Державин“ и се стекнал со звање магистер по менаџмент на човечки ресурси. Зборува англискиот јазик.
Олимписки пламен
Олимпискиот пламен е еден од најпознатите олимписки знаци. Симбол на вечниот оган, односно пламен, потекнува од Старогрчката митологија во која е познатата приказна за Прометеј кој му го украл огнот на богот Зевс, па потоа им го подарил на луѓето. Тој мотив грците го искористиле па за време на древните Олимписки игри секогаш го одржувале вечниот оган.
Христо Андоновски
Христо Андоновски основно училиште на грчки јазик завршил во родното село, гимназија во Воден, а дипломирал на Педагошката академија во Солун. Неколку години работел како учител во Мегленско. Учествувал во Движењето на отпорот од 1941 година и во Граѓанската војна во Грција, при што бил на високи функции.
Палеж на Скопје
Палежот на Скопје — настан кој се случил за време на Големата турска војна, во кој скоро цело Скопје било опожарено од страна на хабсбуршките сили. Палежот на градот траел од 25 до 27 октомври 1689 година.
Кирил Џајковски
Филмска и театарска музика
Неговата музика е дел од различни модерни балетски продукции, меѓу кои: „La Capinera“ (Специјална музичка награда „Пургаторије Медитерански фестивал, Црна Гора) во Белград, „14 часа“ во Скопје, „5 до 12“ во Сплит, „ Het Barre Land“ во Амстердам.
Градец (Кривопаланечко)
Географија и местоположба
Месностите во атарот ги носат следниве имиња: Оров Рид, Градиште, Слепча Чука, Градечка Река, Пушкарски Рид, Солиште, Милева Нива, Могилица или Собориште, Милевски Чуки, Петровска Чука и други.
Родови
Според истражувањата пак на Бранислав Русиќ во 1953 година, родови во селото се:
Иселеништво
Од ова село има иселеници во огромен број. Калинци (4 к.), Николовци (3 к.) и Јовановци (1 к.) се иселени во селото Варовиште. Пушкарци (6 к.) се иселени во селото Дрење. Градчанци (2 к.) се иселени во селото Т’лминци. Тукарци (4 к.) се иселени во Трговиште во Србија. Стојче се иселил во селото Преод во Овче Поле. Гарчанци (3 к.) и Кукалци (2 к.) се иселиле во селото Лопате кај Куманово. Американци (2 к.) се иселиле во селото Клечевце кај Куманово. Градчанци (3 к.) се иселиле во селото Јачинце кај Куманово.
Освојувачи на медали на Летните олимписки игри 2016
[[Податотека:2016 Summer Olympics medal map.png|мини|300п|Карта на светот на којашто е претставен успехот на секоја земја на Летните олимписки игри 2016. Легенда:
Медали
Олимписките медали за игрите во 2016 година биле најголеми во споредба со медалите на олимписките игри во минатото во поглед на големината на пречникот. Златотните медали биле почисто злато од било кои игри претходно. Сребрените медали биле изработени од залемено рециклирачко огледало на рендгенска плоча. Поголемиот дел од бакарот упоребен за изработка на бронзените медали бил добиен преку рециклажа на остатокот од ковањето на медалите. На предната страна на медалите била прикажана Ника — божицата на победата.
Список по земји
Три сребрени медали биле доделени во машката трка на 100 м делфин, а како последица на тоа не бил доделен бронзен медал.
Евровизија 2018
Фаза на аукција и избор на град
Основните услови кои треба градот домаќин да ги исполнува, се истите како и во Киев:
Визуелен дизајн
Слоганот за овој фестивал е All Aboard!, кој беше објавен на 7 ноември 2017 на пресконференција одржана во Лисабон. Овој дизајн ги опфаќа специфичностите на океанот во Лисабон и локацијата на Португалија на Атлантскиот Океан и морската историја на државата.
Телевоутинг
Подолу се прикажани сите доделени 12 бода од секоја држава од телевоутингот во првото полуфинале:
Други учесници
1. – Генералниот директ на националната телевизија на Андора, на 14 мај 2017 година најави дека Андора нема да учествува на ова издание на Евровизија поради финансиски проблеми и рестрикции на телевизијата.
2. – На 14 август 2017 година, националната телевизија на БиХ потврди дека не се заинтересирани за учество на ова издание на Евровизија поради финансиски проблеми. Иако немаат официјално потврдено, тоа треба да го направат до 15 септември.
Јонас Вангенехтен
Јонас Вангенехтен (Jonas Vangenechten; р. ) — поранешен белгиски професионален друмски велосипедист, кој возел професионално во периодот 2009-2021 за екипите (2009–2010),  (2011),  (2012–2014),  (2015–2016),  (2017) и  (2018–2021).
Скифомедузи
Скифомедузите (Scyphozoa) сочинуваат класа на жаркари во која припаѓаат големи и желатинозни морски без‘рбетници (медузи) кои пливаат со контракција на нивното чадоресто тело и го фаќаат малиот плен со жарни пипала. Името на оваа класа доаѓа од карактеристичниот изглед на полипот на овие животни, кој има изглед на пехар (од грчки skyphos - пехар, zoon - животно).
Хојкевалде (Тирингија)
Хојкевалде (Heukewalde) — германска општина во округот Алтенбург, во Тирингија. Припаѓа на општинската заедница Оберес Шпротентал.
Џим Кери
Liar (1997), во кои беше номиниран за наградата златен глобус и во критичките филмови The Truman Show и Man On The Moon, во 1998 и 1999 година. Кери си заработува ја заработува наградата златен глобус и за двата филмови. По добивањето на двете награди, Кери продолжува и понатаму со улогите во комедии, вклучувајќи ги и How To Grinch Christmas (2000) каде ја добива главната улога, Bruce Almighty (2003)каде ја толкува улогата на несреќен ТВ водител Bruce Nolan, Lemony Snicket's A Series of Unfortunate Events (2004), Fun with Dick and Jane (2005), Yes Man (2008), и A Christmas Carol (2009). Кери, исто така, се согласува и на посериозни улоги, како Joel Barish во Eternal Sunshine of the Spotless Mind (2004) заедно со Kate Winslet и Kirsten Dunst, што му донесе уште една номинација за наградата златен глобус, и Steven Jay Russell во I Love You Phillip Morris (2009) заедно со Ewan McGregor.
Атлетика
Скокови
Во основа, скоковите се делат на: скокови во далечина и скокови во височина. Во оваа група постојат следниве дисциплини:
NGC 5554
NGC 5554 — спирална галаксија во соѕвездието Девица, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 5554 се споменува и како NGC 5564, CGCG 47-6.
Паритет на куповна моќ
Формулирање на ПКМ
Со други зборови, релативната верзија на ПКМ вели дека очекуваната промена на девизниот курс е еднаква на односот меѓу домашната и странската инфлација. Притоа, ако домашната инфлација е повисока од странската, тогаш девизниот курс ќе расте, т.е. домашната валута ќе депрецира (еквивалентно: странската валута ќе апрецира). Ако пак странската инфлација е повисока од домашната, тогаш девизниот курс ќе се намали, т.е. домашната валута ќе апрецира (странската валута ќе депрецира).
Космос-2202
Космос-2202 — еден од над 2.400 советски вештачки сателити лансирани во рамките на програмата „Космос“.
Општи податоци
Сателитот е лансиран од космодромот Плесецк, Русија на 13 јули 1992 г. Во орбитата околу планетата Земја бил исфрлен од носечка ракета. Масата на сателитот при лансирањето изнесувала 220 килограми. Космос-2202 бил комуникациски сателит.
Оахака
Како еден од посиромашните делови на Мексико, државата Оахака е центар на социјални и движења на домородците, чести се протестите и демонстрациите.